open-index/open-wikipedia-markdown huggingface dataset:
Jigme Palden Dorji

**Jigme Palden Dorji** (født 1919, død 1964) var en bhutanesisk politiker.

Han var statsminister fra 1952 til sin død 5. april 1964. Etter hans død stod stillingen ubemannet fram til *Dasho* Lhendup Dorji ble innsatt som fungerende statsminister 25. juli samme år. 

Dorji var statsminister under Bhutans tredje Druk Gyalpo (Dragekonge), Jigme Dorji Wangchuk. Jigme Dorje omtales som det moderne Bhutans far, fordi han moderniserte landet og bygde ut landets forbindelser med utlandet. Dorji var kongens svigerbror, men kom likevel på kant med kongefamilien etter en uenighet rundt bruken av militære kjøretøy og saken rundt tvangspensjonering av 50 offiserer. Han fikk også en del religiøse krefter imot seg, fordi han forsøkte å redusere makten til en del statsstøttede religiøse institusjoner. 

Mens kongen var i Sveits for medisinks behandling ble Dorji snikmyrdet i Phuntsholing av en korporal fra hæren. En av hærsjefene, Namgyal Bahadur, som også var kongens onkel, ble henrettet for udåden, og flere andre ble også arrestert. 

Den urolige situasjonen fortsatte også etter hans død, da hans bror, Lhendup Dorji overtok statsministerposten. I 1965 ble deler av familien Dorji sendt i eksil. Samme år var det også et drapsforsøk på kongen, uten at Dorji-familien hadde skyld i dette.

Han var gift med Tessla Tsarong, og fikk tre sønner og en datter.  

## Referanser


## Se også
* Liste over Bhutans statsministere
Mariano Hood

**Mariano Hood** (født 14. august 1973 i Buenos Aires) er en venstrehendt profesjonell tennisspiller fra  Argentina som hovedsakelig spiller doublekamper. 27. oktober 2003 nådde Hood sin høyeste plassering på atp-listen med en 20 plass. I 2005 ble han utestengt av det internasjonale tennisforbundet (ITF) etter å ha testet positivt på Finasterid. Etter dette vurderte han å legge tenniskarrieren på hylla, men gjorde et sterkt comeback i 2008.

## Referanser

## Eksterne lenker
*
Jon Berle

**Jon Leif Berle** (født 12. juli 1932 i Buenos Aires i Argentina, død Oslo 30. november 2010) var en norsk skuespiller, danser og koreograf.

Jon Berle medvirket i oppsetninger på Det Norske Teater og Den Norske Opera.  Han har også koreografert *[[My Fair Lady]]* for Operauken i Kristiansund og bearbeidet og oversatt *[[Carmen]]* for Vestfold Symfoniorkester i 1981.

I 1990 var han regissør for Sandefjords-russens revy RØDE RYTMER i Hjertnes Kulturhus, og tildelt utnevnelsen *æresruss* samme år.

## Filmografi
* 1960 – *[[Omringet]]*
* 1961 – *[[Oss atomforskere i mellom]]*
* 1970 – *[[Olsenbanden og Dynamitt-Harry]] – Gangster i skjorteermene
* [[1972]] - *Olsenbanden tar gull* - Sjåfør
* [[1974]] – *Ungen* – Arbeider
* [[1974]] – *Bør Børson Jr.* – Balletten
* [[1975]] – *Olsenbandens siste bedrifter* – Bussjåfør
* [[1977]] – *Olsenbanden og Dynamitt-Harry på sporet* – Mario, smågangster
* [[1982]] – *Carl Gustav, gjengen og parkeringsbandittene* – Farris
* [[1989]] – *Viva Villaveien!''

## Referanser


## Eksterne lenker
*
En engelsk mil (løp)

**Én engelsk mil** er en mellomdistanseøvelse innen friidrett. Øvelsen går over 1609,344 meter (1760 yards). Den har lange tradisjoner selv om det ikke er en mesterskapsøvelse, og har vært arrangert i en rekke stevner. Flere steder har løpet tilnavnet «drømmemilen». Mest kjent er nok navnet drømmemilen i forbindelse med Bislett Games, der den har lange tradisjoner som sentralt trekkplaster blant øvelsene.

Det Internasjonale friidrettsforbundet bestemte i 1976 at kun metriske distanser skulle være offisielle løp i friidrett, men den engelske milen ble beholdt med notering av offisielle verdensrekorder. Øvelsen er mest løpt i land som ikke nytter det metriske systemet, og engelskspråkelige nasjoner har hatt de fleste verdensrekorder gjennom tidene.

Verdensrekordene på løpet innehas per 21. juli 2019 av:
::*Menn: Hicham El Guerrouj (Marokko) 3.43,13 Roma 7. juli 1999
::*Kvinner: Sifan Hassan (Nederland) 4.12,33 Monaco 12. juli 2019

De norske rekordene har for herrer Jakob Ingebrigtsen, Sandnes Idrettslag på 3.46,46 fra 16. juni 2022, og for kvinner Grete Waitz, Sportsklubben Vidar på 4.26,90 fra 1978.

## Nordmenn under 4 minutter
I Norge er det per juni 2022 13 løpere som har løpt under drømmegrensen på 4 minutter. Arne Kvalheim var første nordmann som fikk se 3-tallet i 1972. Yngre bror Knut Kvalheim senket rekorden i 1974. Den stod til Henrik Ingebrigtsen senket rekorden i London 2012, og igjen under Bislett Games 2014. Filip Ingebrigtsen løp under 3.50 under Bislett Games 2019. Den 12. august 2020 fikk Norge hele fire nye sub-4 minuttersløpere da Narve Gilje Nordås fra Sandnes og Gularløperne Mats Hauge, Jacob Boutera og Bjørnar Lillefosse løp alle under den magiske 4-minuttersgrensen i samme løp ). Jakob Ingebrigtsen satte ny norsk rekord på 3.47,24 i Eugene, Oregon 21. august 2021, og forbedret den på Bislett den 16. juni 2022 hvor han med tiden 3.46,46 var bare 14 hundredeler bak europarekorden fra 1985.

(Bestetid oppdaert pr 16. juni 2022, øvrige oppdatert per 13.8.2020.

## Referanser
Leira (elv)

**Leira** er en elv i Akershus. Tidligere navn på elva var Leer. Elva er totalt 101 kilometer lang og nedbørfeltet er på .

Elva kommer fra Leirsjøen (320 moh.) i Romeriksåsene mellom Hadeland og Romerike, i Lunner kommune. Herfra renner den østover til Nannestad kommune, og faller ut i Stråtjern (299 moh.). Den kommer ned på Romerikssletten vest for Maura og svinger mot sydvest, inntil den tar opp Rotua og svinger mot sydøst og etter hvert mot syd. Sydvest for Gardermoen danner den et langt stykke grensen mellom Nannestad og Ullensaker, siden Gjerdrum og Ullensaker, og Gjerdrum og Lillestrøm kommuner. Nordøst for Hekseberget opptar den Gjermåa, og renner samtidig inn i Lillestrøm kommune. Videre passerer den Frogner og renner videre gjennom Leirsund. Elva renner i meandre over den flate sletten ved Lillestrøm, og faller ut i Nitelva.

## Leiravassdraget
Leira er hovedelva i Leiravassdraget. Vassdraget inngår i det større Nitelvvassdraget, som igjen er en del av Glommavassdraget. Leiravassdraget dekker nedbørsområdet som fyller i elever som tømmer mot Leira direkte eller indirekte via sideelver, innsjøer og vann.

Vassdraget ble i 1986 vernet mot kraftutbygging i Verneplan III for vassdrag.

## Se også
* Liste over elver i Akershus

## Referanser




## Eksterne lenker
* Miljøstatus i Leira
* Elvelangs på Romerike. Leira fra Hadeland til Øyeren Bok av Sverre Solberg
Språk i Finland

**Språk i Finland**. Finland har to offisielle språk: finsk og svensk. I tillegg blir samisk, romani, karelsk, finsk tegnspråk og finlandssvensk tegnspråk i ulik grad særbehandlet av myndighetene. Det selvstyrte landskapet Åland har svensk som eneste offisielle språk.

I 2018 hadde 87,6 % av befolkningen finsk som morsmål. De fleste i Finland som ikke har finsk som morsmål, behersker det som andrespråk. Finsk tilhører den finsk-ugriske språkfamiliens østersjøfinske gren. Finsk er dermed i nær slekt med estisk og enkelte minoritetsspråk i russiske Øst-Karelen og Ingermanland. Samisk er en fjernere slektning. Finsk kan deles inn i østfinske og vestfinske dialekter. Det moderne finske skriftspråket tok form på slutten av 1800-tallet, og det har siden blitt landets førende kulturspråk.

5,2 % hadde svensk som morsmål i 2018. Holdes Åland utenfor, var andelen svenskspråklige 4,8 %. De finlandssvenske dialektene har særdrag i uttale, grammatikk og ordforråd som skiller dem fra dialektene i Sverige. Den dannede dagligtalen i byene kalles «høysvensk». De fleste finlandssvensker bor langs kysten; i Österbotten fra Karleby i nord til Kristinestad i sør, og i skjærgården sør for Åbo og i Nyland vestover til Kymmene älv. Nyland har blitt forfinsket, ettersom finskspråklige har flyttet inn til Helsingfors. På Åland er det svenske språket enerådende. Ålandsdialekt er nærest beslektet med upplandsk, og ålendingene pleier ikke å regne seg som finlandssvensker.

Historisk sett har finlandssvensker flest levd som bønder og fiskere, men det svenske språket har også stått sterkt i byeliten, som har båret det som kulturspråk. Siden 1800-tallet har svensk språk blitt fortrengt av finsk. Finlandssvenskene har vært overrepresentert i utvandringen til Sverige og Amerika. Spørsmålet om finlandssvenskenes etnisitet har vært betent i Finland, og det blir i dag nedtonet av både svensk- og finskspråklige. Mange lever i tospråklige hjem.

Staten har finsk og svensk som likeverdige offisielle språk. Kommuner med en viss andel svenskspråklige er offisielt tospråklige. Enspråklige svenske kommuner finnes bare på Åland. Det undervises i svensk som andrespråk i finskspråklige skoler, og omvendt. De fleste finner behersker også engelsk eller et annet fremmedspråk.

Samemanntallet i Finland talte i 2019 over 10&nbsp;000 samer, hvorav en tredjedel i Lappland, men bare et mindretall har samisk som morsmål. De samiske språkene som snakkes i Finland er nordsamisk, enaresamisk og skoltesamisk.

De største innvandrerspråkene i Finland er russisk, estisk, arabisk og somali.

## Se også
*Liste over svensk- og tospråklige kommuner i Finland

## Referanser
Henry Hagerup

**Henry Ragnvald Hagerup** (1897–1978) var en norsk skuespiller. Han ble karakterisert som en av Christianias siste bohemer. 

Han bodde ved sin død i Homansbyen, nærmere bestemt i Ludvig Mathias Lindeman sin villa i Hegdehaugsveien 27 i Oslo etter den andre verdenskrig. Før den tid bodde han i Bygdøy Alle 59, sammen med sin daværende kone Berta Josefine Karoline (født Therkildsen), datter Anita (gift Nicholls) og sønn Jarl Frank Waldemar. Henry Hagerup var sønn av Peter Lykke-Seest, men tok tidlig morens navn i bruk da han var født utenfor ekteskap. 

Hagerup var gift fire ganger. I det første ekteskapet med Karoline fikk han en sønn, Per Hagerup. I det andre ekteskapet, med Berta, fikk han Anita og Jarl. Senere ekteskap med Wanda og Edel, var uten egne barn. Wanda drev bl.a. restaurant Kronprinsen i Hegdehaugsveien. Restauranten ble nedlagt etter at Wanda døde i 1957. I forbindelse med bo-oppgjøret kan det se ut som Wanda hadde en datter fra tidligere. 

Hagerup opptrådte på flere teaterscener som musiker (fløyte) og artist sammen med Walfred Andersen. I tillegg til teatertilværelsen var han en habil kunstmaler. Hagerup deltok som gutt i spillefilmen *[[Fiskerlivets farer]]* i 1907 som var basert på Seests manus og innspilt i Frognerkilen. I voksen alder hadde han også mindre roller i enkelte filmer, som for eksempel Olsenbanden. Han spilte i 1942 sammen med Kristian Haugers danseorkester inn sangen «Når katten er borte» (Telefunken T 8440). Hagerup var glad i sjøen, og var ofte ute med motorbåten om sommeren. Hans store hobby gjennom årene var baneskyting med rifle, blant annet på Gressholmen. 

Hagerup er også omtalt i boken *De gamle er eldst*, Norsk Kunstforlag AS, ISBN 82-90069-81-2. Han er gravlagt på Vestre Gravlund i Oslo.

## Filmografi
*1964 – *[[Nydelige nelliker]]*
*1968 – *[[Sus og dus på by'n]]* – Skraphandleren
*1969 – *[[Olsen-Banden]]* – Tysk ambassadør
*1973 – *[[Olsenbanden og Dynamitt-Harry går amok]]* – Quist, Ragnas Far

## Eksterne lenker
*
Lucy Booth-Hellberg

**Lucy Booth** (1868–1953) var det åttende barnet til Catherine Booth og William Booth, grunnleggeren av Frelsesarmeen.

Da hun var 16 år dro hun og søsteren Emma Booth-Tucker til India for å tjenestegjøre i Frelsesarmeen der. Emma giftet seg med Fredric Booth-Tucker i 1888. Ekteparet Booth-Tucker flyttet snart tilbake til London på grunn av Emmas dårlige helse og Lucy fulgte med.

18. oktober 1894 giftet Lucy seg med oberst Emanuel Daniel Hellberg, en svensk frelsesarmeoffiser. De fikk fem barn sammen (Emma, Eva, Lucy, Daniel, Ebba Mary). De fikk så ordre tilbake til India der de ledet Frelsesarmeens arbeid. I India tok de navnene Ruhani og Raj-Sing. I 1896 dro de tilbake til Europa, da som ledere for Frelsesarmeen i Frankrike og Sveits.

I 1909 døde Emanuel, men Lucy fortsatte arbeidet. Hun ble senere kommandør for Danmark, så Norge (1919–1928) og til slutt Sør-Amerika, før hun ble pensjonist i 1934.

I 1933 mottok hun Grunnleggerens orden, den høyeste utmerkelse en offiser i Frelsesarmeen kan få. På oversikten over mottagere av prisen fra 1920 til 1960 står følgende om henne:

Commissioner Mrs. Lucy Booth-Hellberg: for long and exceptional service under peculiarly difficult circumstances, together with her readiness at all times to answer to the call of duty, particularly in the earlier years in India and France, and, latterly, in South America.Hun skrev sangen Keep on believing for Frelsesarmeen.

## Referanser
18. serierunde i Tippeligaen 2008

**18. serierunde i Tippeligaen 2008** startet lørdag 23. august klokken 19:00 med Stabæk mot Lyn. Runden fortsatte med fem kamper søndag 24. august, fire kamper klokken 18:00 og én kamp 20:00. Runden avsluttet mandag 25. august klokken 19:00 med Vålerenga mot Strømsgodset.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Group of Seven

Group of Seven kan være om:

*Group of Seven (kunst) - kunstnergruppe fra Canada
*G7 - gruppe av rike land
Ekeby (Närke)

**Ekeby** er et tettsted i Kumla kommune i Örebro län i landskapet Närke i Sverige. Det ligger cirka ti kilometer nordøst for byen Kumla. I 2010 hadde tettstedet 372 innbyggere.

## Referanser
Grå tungemåler

**Grå tungemåler** (*Acasis appensata*) er en sommerfugl som tilhører familien egentlige målere (Geometridae). Denne lille, grå arten er meget sjelden og bare kjent fra få lokaliteter i Norge.

## Utseende
En liten til middelsstor (vingespenn 21 – 23 mm), slank, grå måler. Arten har ikke noen spesielt slående ytre kjennetegn, men forvingenes avrundede form og de små bakvingene er karakteristiske. **Forvingen** er grå med vage, mørkere tverrbånd, vanligvis med et forholdsvis tydelig, gråhvitt tverrbånd ca. tre fjerdedeler ut i vingen. **Bakvingen** er påfallende liten, særlig hos hannen, med lange hårfrynser langs kanten, silkeaktig gråhvit på farge. Larven er naken, blekt gulgrønn med oppbrutte, brede, røde lengdestriper på ryggen.

## Levevis
Arten lever i fuktig, rik gran- eller løvskog der larvenes næringsplante, trollbær (*Actaea spicata*) vokser. Larvene kan også leve på storveronika (*Veronica longifolia*), men denne planten vokser ikke der arten er funnet i Norge.

## Utbredelse
I Norge er arten fra tidligere kjent fra to lokaliteter i Hordaland, i kommunene Kvam og Osterøy. Mellom 2011 og 2018 har den blitt funnet flere nye steder på Vestlandet: i Rauma i Møre og Romsdal (2011), Aurland i Sogn og Fjordane (2013 og 2015), Lærdal i Sogn og Fjordane (2014) og Fjord i Møre og Romsdal (2018). Den norske forekomsten på Vestlandet er isolert, og utbredelsesmønsteret er oppsplittet. Sannsynligvis finnes arten på flere lokaliteter, men er blitt oversett. I Sverige er arten i tilbakegang på grunn av gjengroing. 

## Rødlistevurdering
En trussel mot den norske forekomsten er treslagskifte til gran. Dette foregår i stor skala i de frodige løvskogliene på Vestlandet. På grunn av granplantingen foregår det en reduksjon og fragmentering av artens forekomster. Andre trusler er oppdyrking og gjengroing. Arten rødlistes 2021 som sårbar VU (en forbedring fra sterkt truet EN i 2015).

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site 
*  Species: ''Acasis appensata'' Eversmann 1842 - gbif.org
*  ''Acasis appensata'' - Grå tungemåler - Norsk Rødliste 2006
Aksjesparing med skattefradrag

**Aksjesparing med skattefradrag** (**AMS**) er en tidligere ordning som innebar at det ble gitt skattefradrag på 15 % av kostprisen på enkeltaksjer, eller av årlig innskuddsbeløp i verdipapirfond. Fradragberettigelsen avhang av at hvert innskudd eller aksje ikke ble innløst eller solgt i løpet av bindingstiden, det vil si fire år etter innskuddsdatoen. Ordningen ble opphevet i Norge fra og med 1. januar 2000.

## Kilder
* Regjeringen.no - Aksjesparing med skattefradrag (AMS)
* Verdipapirfondenes forening – fakta om fond
Sprinkleranlegg

Et **sprinkleranlegg** er en installasjon i et bygg som skal virke konsekvensdempene i tilfelle brann eller branntilløp, og er en type automatisk slokkeanlegg.

Anlegget består av rørsystemer som bringer vann til sprinklerhoder som er strategisk plassert rundt om i bygget. Avhengig av type glassampull i sprinklerhode kan sprinkleren utløses fra romtemperaturer fra 57 til 182 grader celsius. Det vil da sprute vann ned fra sprinklerhodet i det rommet plomberingen ble brutt, og kun fra det sprinklerhodet som er brutt. Dette vil ha en kjølende effekt på flammene som forhåpentligvis vil slukke. Et vanlig sprinklerhode dekker ca. 3 × 3 m gulvflate. Fasadesprinkling brukes for å hindre smittefare fra nærliggende bygning.

## Typer anlegg
Det finnes i hovedsak to typer sprinkleranlegget: Våtanlegg og tørranlegg. Våtanlegg betegner anlegg der rørsystemet står fylt med vann under trykk. Tørranlegg betegner system som først fylles med vann når sprinkler utløses. Tørrsystem har noe senere responstid og brukes i hovedsak når det er fare for frost. Sprinkleranlegg der et større antall sprinklerhoder utløses samtidig kalles deluge-anlegg (''flom-anlegg"). 

I nyere tid har det også blitt lansert slukkeanlegg som sprer vanntåke i motsetning til vannstråler, dette kan ha like stor effekt på en brann.

Sprinkleranlegg bygges etter offentlige eller private normer og betinger reduksjon av forsikringspremien.

## Eksterne lenker
* Opplysningskontoret for automatiske slokkeanlegg
* Oslo brann- og redningsetat
* Om boligsprinkling
Hammar (Närke)

**Hammar (Närke)** er et tettsted i Askersund kommune i Örebro län i landskapet Närke i Sverige. Hammar ligger på begge sider av Nordre Vätterns skjærgård, rundt ti kilometer sørøst for Askersund og var egen kommune til 1971. I 2010 hadde tettstedet 282 innbyggere.

Stedet er hva man i Sverige kalte *bruksort*, et tettsted bygget opp om en bedrift. I Hammar lå Hammars glasbruk, grunnlagt i 1854 og nedlagt i 1992. Her produserte man flasker for brus, øl og sprit. De som jobbet der, pendler nå til Askersund eller Motala. Hammars Bryggeri ligger midt i tettstedet. Hammars kyrka er fra 1827 og hadde opprinnelig plass til 1350 personer. Deler av inventaret i kirken er fra middelalderkirken som nåværende kirke erstattet. 

## Referanser


## Eksterne lenker
* Hammars glasbruk
My Fair Lady

:*For filmen, se [[My Fair Lady (film)]]


***My Fair Lady*** er en amerikansk [[musikal]] fra [[1956]] med tekst av [[Alan Jay Lerner]] og musikk av [[Frederick Loewe]]. Musikalen bygger på [[George Bernard Shaw]]s skuespill *Pygmalion* fra 1912. 

Musikalen ble første gang oppført på [[Broadway (teaterdistrikt)|Broadway]] i New York i 1956. Siden ble den framført i London, og deretter i Norden. Musikalen ble satt opp i Oslo i [[1960]] i [[Andre Bjerke]]s oversettelse med [[Mona Hofland]] i rollen som Eliza Doolittle og [[Henki Kolstad]] i rollen som Alfred P. Doolittle. I 1996 ble den også satt opp i en bergensk versjon på [[Den Nationale Scene]] i Bergen og i en versjon på [[Den norske opera]].

*My Fair Lady'' ble filmatisert i 1964 med Audrey Hepburn i rollen som Eliza, Rex Harrison i rollen som  professor Henry Higgins og Jeremy Brett i rollen som Freddy Eynsford-Hill. Den fikk flere oscar-priser.

## Handling
I London på Edvardiansk tid er Eliza Doolittle en blomster-selger med en tykk Cockney-aksent. Den anerkjente professor Henry Higgins møter Eliza i Covent Garden, men liker ikke vulgariteten eller dialekten hennes. Higgins møter også oberst Pickering, en annen lingvist, og inviterer ham til å overnatte hjemme hos seg. Samtidig er Eliza og vennene hennes nysgjerrige på hvordan det ville være å leve et mer komfortabelt liv, med mer penger.

Higgins inngår et veddemål med Pickering på at han, i løpet av bare seks måneder, kan lære Eliza å snakke ordentlig. Eliza blir snart en del av Higgins husholdningen. Selv om Higgins ser på seg selv som en godhjertet mann, fremstår han ofte for mange andre som ganske selvopptatt og kvinne-fiendtlig. Men for å vinne veddemålet må Eliza blant annet oppføre seg som en ordentlig overklasse-kvinne ved en ambassade-sammenkomst.

Etter mange uker med forberedelser er Eliza endelig klar. Alle de mer velstående damene og herrene ved ballet beundrer henne, og dronningen av Transylvania inviterer henne til å danse med prinsen sin. En ungarsk fonetiker, Zoltan Karpathy, forsøker å finne ut mer om Elizas opprinnelse og bakgrunn Higgins nyter deres triumf, men tar ikke hensyn til henne. Eliza blir fornærmet når hun ikke får mye mer av æren for hennes egen suksess, og velger derfor å forlate Higgins-hjemmet. Eliza vender deretter tilbake til Covent Garden, men hun oppdager at hun ikke lenger føler seg hjemme der heller. Samtidig oppdager Higgins at han har begynt å utvikle romantiske følelser for Eliza.

## Se også
* Get Me to the Church on Time
* Wouldn't It Be Loverly
* With a Little Bit of Luck

## Eksterne lenker
* 
*
Fylkesvei 2906

**Fylkesvei 2906 ** går mellom Beia og Klokkarhaugen i Nesbyen kommune.

Frem til 2019 hadde veien betegnelsen fylkesvei 212 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Chiefs (TV-serie)

***Chiefs*** er en amerikansk miniserie som gikk på CBS i 1983. Serien skildrer livet til generasjoner med sheriffer i en amerikansk sørstatsby fra 1920-tallet og frem til 1960-tallet. I alle år går en barnemorder løs i byen. Rasisme er også noe som setter sitt preg på stedet. De mest sentrale rollene spilles av Charlton Heston, Wayne Rogers, Brad Davis, Billy Dee Williams og Keith Carradine. Regi er ved Jerry London. 

Filmen er lagd for TV og opprinnelig sendt som en miniserie i tre deler. Den ble på 1980-tallet utgitt på video i en noe kortere versjon. Produksjonen er basert på en bok med samme tittel skrevet av Stuart Woods i 1981.

## Handling
Handlingen er lagt til en by i sørstatene og skildrer livet til tre sheriffer fra 1920-tallet og frem til midten av 1960-tallet. Alle tre sheriffene har det til felles at må leve med en rekke uoppklarte forsvinningen av unge gutter i distriktet. Saken synes uløselig, men åpenbares til slutt i all dens gru. Samtidig med dette skildres ulike konflikter i byen og da særlig rasemotsetningene. Den første sheriffen er den godmodige Will Henry Lee (Wayne Rogers), den andre en rasistisk bølle (Brad Davis) og den tredje en afroamerikaner (Billy Dee Williams) som ved en tilfelighet avslører ujerningsmannen som har drept unge gutter i flere tiår.

## Om filmen
*Chiefs* ble nominert til tre Emmy-priser i 1984.

Den eksisterer i ulike lengder som strekker seg fra 200- til 283 minutter

### Norge
Filmen ble utgitt på VHS i 1984 og på DVD ca. 2004. Den norske DVD-versjonen er på 3 timer og 26 minutter.

## I rollene
(utvalg)
* Charlton Heston ....  Hugh Holmes (også fortellerstemme) 
* Brad Davis ....  Sheriff Sonny Butts
* Wayne Rogers ....  Sheriff Will Henry Lee 
* Billy Dee Williams ....  Sheriff Tyler Watts
* Keith Carradine ....  Foxy Funderburke
* Stephen Collins ....  Billy Lee 
* Tess Harper ....  Carrie Lee 
* Paula Kelly ....  Liz Watts 
* Paul Sorvino ....  Sheriff Skeeter Willis 
* Victoria Tennant ....  Trish Lee 
* Lane Smith ....  Hoss Spence 
* Kaiulani Lee ....  Mrs. Butts 
* Novella Nelson ....  Nellie Cole 
* Danny Glover ....  Marshall Peters 
* Leo Burmester ....  Emmett Spence

## Referanser


## Eksterne lenker
*
Ås (Västmanland)

**Ås** er et tettsted i Nora kommune i Örebro län i landskapet Västmanland i Sverige. I 2010 hadde tettstedet 499 innbyggere.

## Referanser
Brev til en minister

***Brev til en minister*** (ISBN 978-82-05-38236-7) er en bok skrevet av Tor Øystein Vaaland i samarbeid med tidligere statsråd Ansgar Gabrielsen. Boken omhandler brev som er sendt inn til Gabrielsen i perioden han var helseminister i den andre Bondevik-regjeringen. Boken er utgitt på Gyldendal Akademisk med et første opplag på 205 000 og var dermed det største opplaget til Gyldendal noensinne.

## Eksterne lenker
* Sterke brev ble bok
* Årets viktigste bok
* Kjære minister
Dimidiochromis

* *[[Dimidiochromis compressiceps|D. compressiceps]]*
* *[[Dimidiochromis dimidiatus|D. dimidiatus]]*
* *[[Dimidiochromis kiwinge|D. kiwinge]]*
* *[[Dimidiochromis strigatus|D. strigatus]]*

***Dimidiochromis*** er en liten slekt ciklider som er endemisk til Malawisjøen i Øst-Afrika. 
Alle artene er avlange ferskvannsfisk som lever av mindre fisk.
Typisk lengde for fullvoksne individer er 25–35 cm.

## Eksterne lenker
*
Slakt og stramt arbeidsmarked

**Slakt arbeidsmarked** er innen sosialøkonomisk teori betegnelsen på et arbeidsmarked der det er overskudd på arbeidssøkere, og dermed lett for arbeidsgivere å besette stillinger, mens det er vanskeligere for arbeidssøkere å få jobb.

Det motsatte er **stramt arbeidsmarked**, der det er underskudd på arbeidssøkere og dermed vanskelig for arbeidsgivere å besette stillinger, men lettere for arbeidssøkere å få jobb.

## Litteratur

* «Derfor holder de seg hjemme», nettstedet hegnar.no 25. januar 2011
Fylkesvei 2926

**Fylkesvei 2926 ** går mellom Bjørøybråten og Grandokken i Ål kommune. Veien er 6,3&nbsp;km lang.

Før 1. januar 2010 hadde veien betegnelsen fylkesvei 241.

Frem til 2019 hadde veien betegnelsen fylkesvei 240 (Buskerud).

## Kommuner og knutepunkter

*Endepunkt Grandokken

## Referanser




## Eksterne lenker
* Vegvesenets vegkart 
*
Flåte-krigsmerket

**Flåte-krigsmerket** (*Flotten-Kriegsabzeichen*) er en tysk militær utmerkelse.

## Historie
Merket ble introdusert av Storadmiral Erich Raeder 30. april 1941. Merket var tiltenkt offiserer og mannskap på den tyske Hochseeflotte. Dette var hovedflåten til Kriegsmarine som hovedsakelig besto av slagskip og kryssere. Merket kunne også gis til mannskap på mindre skip som støttet dem, hvis ingen andre utmerkelser ble gitt.

## Kriterier
Det ble utdelt til Hochseeflotte personell som:
* Deltok på ett eller flere 12 ukers oppdrag
* Fikk skipet senket i strid
* Ble såret eller drept i strid
* Deltok på spesielt suksessfullt oppdrag
* Utmerket seg spesielt i tjenesten
Ved død ble merket gitt til nærmeste pårørende. Merket ble introdusert med tilbakevirkende kraft, slik at personell som hadde oppnådd kriteriene før introduksjonsdatoen også kunne få merket.

## Design
Designer var *Adolf Bock* fra Berlin. Merket har et slagskip sentralt i en krans av ekeløv, med det tredje rikes riksvåpen i toppen. Ekekransen er gullfarget og slagskipet er sølvfarget

## Spesialklasse
* Det er rapportert om en spesialklasse med diamanter, uten at det noen gang er bevist at et slikt er utdelt.

## Se også
* Liste over tyske militære utmerkelser 1933-1945

## Kilder
* Feldgrau.com
* Wehrmacht-Awards
* TracesOfWar
Ramsberg

**Ramsberg** er et tettsted i Lindesberg kommune i Örebro län i landskapet Västmanland i Sverige. Det ligger rundt tretti kilometer nord for Lindesberg. I 2010 hadde tettstedet 257 innbyggere.

## Referanser
Alminnelig inntekt

**Alminnelig inntekt** er alle skattepliktige inntekter fratrukket skattemessige fradrag. Positiv alminnelig inntekt er grunnlaget for utligning av inntektsskatt. Alminnelig inntekt er et beregningsgrunnlag for skatt på alminnelig inntekt for personlige skatteytere og upersonlige skattesubjekter, det vil si bedrifter. Alminnelige inntekter omfatter arbeidsinntekter, kapitalinntekter og næringsinntekter, med fratrekk for alle fradragsberettigede kostnader. Skatt på alminnelig inntekt er derfor en nettoskatt.

Skattesatsen for alminnelig inntekt for person- og bedriftsskatteytere er på 22 % i Norge, fra og med 2019. I Finnmark og Nord-Troms er skattesatsen 19,5 % for personlige skatteytere. Tidligere har den vært uforandret på 28% i mange år, den ble endret til 27% i 2015, 25 % i 2016, og ned til 24% i 2017. Deler av dette ble tatt igjen ved heving av trygdeavgiften og trinnskatten.

## Utregningen av alminnelig inntekt

&nbsp;&nbsp;&nbsp;Arbeidsinntekt
+ Overføringer
+ Kapitalinntekt
 Bruttoinntekt
- Inntektsfradrag
= Alminnelig inntekt
- Særfradrag 
- Personfradrag (for personlige skatteytere)
= Grunnlag for beregning av kommune- og fylkesskatt og fellesskatt

Den endelige skatten vil bli redusert med størrelsen på skattefradragene, for eksempel BSU-fradraget.

## Se også
* Personinntekt
* Marginalskatt

## Referanser
Ekeby (Uppland)

**Ekeby** er et tettsted i Upplands Väsby kommune i Stockholms län i Uppland i Sverige. I 2010 hadde tettstedet 258 innbyggere.

## Referanser
Bodil Kjer

**Bodil Kjer** (1917–2003) var en dansk skuespiller. Hun har sammen med Bodil Ipsen gitt navn til Danmarks eldste filmpris, Bodilprisen – en pris som hun selv mottok fire ganger.

Bodil Kjer var gift fire ganger, blant andre med Ebbe Rode.
__TOC__

## Filmografi (utvalg)
* 1987 – *[[Babettes gjestebud (film)|Babettes gjestebud]]*  
* 1979 – *[[Rend mig i traditionerne]]* 
* 1978 – *[[Lille spejl]]* 
* 1976 – *[[Strømer]]* 
* 1976 – *[[Hjerter i utakt]]* (originaltittel: *Hjerter er trumf*) 
* 1971 – *[[Den forsvundne fuldmægtig]]* 
* 1968 – *[[I den grønne skov]]* 
* 1951 – *[[Mød mig på Cassiopeia]]* 
* 1947 – *[[Soldaten og Jenny]]* 
* 1945 – *[[Den usynlige hær]]* 
* 1944 – *[[Elly Petersen]]* 
* 1944 – *[[Otte akkorder]]* 
* 1944 – *[[To som elsker hinanden]]* 
* 1943 – *[[Hans onsdagsveninde]]* 
* 1943 – *[[Drama på slottet]]* 
* 1943 – *[[Det brændende spørgsmål]]* 
* 1942 – *[[Vi kunne ha' det så rart]]* 
* 1942 – *[[Søren Søndervold]]* 
* 1942 – *[[En herre i kjole og hvidt]]* 
* 1941 – *[[Tante Cramers testamente]]* 
* 1941 – *[[Tag til Rønneby kro]]* 
* 1941 – *[[Far skal giftes]]* 
* 1940 – *[[En ganske almindelig pige]]* 
* 1938 – *[[Balletten danser]]*

## Priser, utmerkelser og legatutdelinger (utvalg)
* 1997 – Æres-Bodil
* 1977 – Bodilprisen for beste kvinnelige birolle i *[[Strømer]]*
* 1977 – Ole Haslunds Kunstnerfond
* 1974 – Olaf Poulsens Mindelegat
* 1969 – Läkerols kulturpris
* 1952 – Bodilprisen for beste kvinnelige hovedrolle i *[[Mød mig på Cassiopeia]]*
* 1951 – Teaterpokalen 
* 1948 – Bodilprisen for beste kvinnelige hovedrolle i *[[Soldaten og Jenny]]*

## Referanser

 
 
 



## Eksterne lenker
*
21. serierunde i Tippeligaen 2008

**21. serierunde i Tippeligaen 2008** startet lørdag 20. september klokken 19:00 med Bodø/Glimt mot Fredrikstad. Runden fortsatte med fem kamper søndag 21. september, fire kamper klokken 18:00 og én kamp 20:00. Runden avsluttet mandag 22. september klokken 19:00 med Lillestrøm mot Brann.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Bammarboda

**Bammarboda** er et tettsted i Österåker kommune i Stockholms län i landskapet Uppland i Sverige. I 2010 hadde tettstedet 249 innbyggere.

## Referanser
Chiefs

**Chiefs kan vise til:**

* Chiefs (TV-serie), en amerikansk miniserie fra 1983
* Exeter Chiefs, et engelsk rugbylag
* Kansas City Chiefs, et amerikansk fotballag
* Kaizer Chiefs, et sørafrikansk fotballag
Jayavarman III

**Jayavarman III** var konge i Khmerriket på 800-tallet. Han var sønn av Jayavarman II som hadde tronen før ham.
Hans etterfølger, kong Jasovarman I hevdet å være i slekt med Jayavarman IIIs bestemor, Rudravarman. Det finnes svært lite historisk materiale fra Kambodsja i denne perioden og vi vet dermed lite om denne kongen. Noe som er kjent er at han likte å gå på elefantjakt. Det er ikke full enighet om hans regjeringstid, men noen kilder plasserer ham på tronen mellom 834 og 877.

## Referanser


.
24. serierunde i Tippeligaen 2008

**24. serierunde i Tippeligaen 2008** startet lørdag 18. oktober klokken 19:00 med Tromsø mot Molde. Runden fortsatte med fem kamper søndag 19. oktober, fire kamper klokken 18:00 og én kamp 20:00. Runden avsluttet mandag 20. oktober klokken 19:00 med Vålerenga mot Lillestrøm.

Stabæk ble i praksis seriemester etter denne runden da de beholdt forspranget på 6 poeng med to kamper igjen og spille, men med langt bedre målforskjell enn Fredrikstad. 

## Fakta

## Eksterne lenker
* Tippeligaen 2008: Terminliste og resultater  på altomfotball.no
25. serierunde i Tippeligaen 2008

**25. serierunde i Tippeligaen 2008** var den nest siste serierunden av Tippeligaen 2008. Alle kampene ble spilt søndag 26. oktober klokken 18:00 slik at ingen skulle få den fordelen av å spille senere enn de andre lagene.

## Fakta

## Eksterne lenker
* Tippeligaen 2008: Terminliste og resultater  på altomfotball.no
Una Canger

**Una Canger** (født **Una Rasmussen;** 1938) er en dansk lingvist med mesoamerikanske språk som spesialfelt, spesielt det aztekiske språket Nahuatl.

Hun er datter av den kjente arkitekten Steen Eiler Rasmussen. Hun var i sin tid den første kvindelige student i språkvitenskap ved Københavns Universitet. Der ble hun en del av kretsen rundt Louis Hjelmslev, og fikk undervisning av Eli Fischer-Jørgensen. Hun studerte spansk, yukatekisk Maya, Sanskrit og slaviske språk - herunder kirkeslavisk og polsk. Under et studieophold i Krakow i Polen møtte hun sin ektemann billedkunstneren Leon Canger, som flyttet med henne tilbake til Danmark i 1961. Hun skrev i 1963 masteroppgave med tittelen *En sammenlignende undersøgelse af komparationskategoriens struktur og anvendelse*.

Hun tok sin PhD ved Berkley, hvor hun under veiledning av den amerikanske språkspesialisten Francis Whitfield skrev sin doktorgradavhandlingen som en grammatikoversikt over Mayaspråket Mam. Hun studerte desuten adskillige andre Mayaspråk i Guatemala og Chiapas. Senere ble hun lektor ved *institut for Indianske Sprog og Kulturer* ved Københavns Universitet. Her spesialiserte hun seg i Nahuatl og utførte lange feltarbeidsperioder i Mexico hvor hun beskrev og dokumenterte forskellige Nahuatl-dialekter. Etterhvert ble hun regnet som en av verdens fremste spesialister innen sitt felt

I 2009 pensjonerte hun seg, og i 2012 mottok hun Den aztekiske ørns orden, Mexicos høyeste ordensutmerkelse som kan gis til utlenninger for sine bidrag til studiet av Mexicansk kultur og historie. I 2005 mottok hun Universitetets undervisningspris "Harald".

Blandt hennes viktigste verk er boken *Five Studies inspired by nahuatl Verbs in -oa* (1980), utgitt av den Københavnske lingvistkrets i serien *Travaux du Cercle Linguistique de Copenhague*, den analyser verbalmorfologi i Nahuatl og fremfører hypoteser om språkets historiske utvikling, og hennes artikel fra 1988 *Nahuatl dialectology: A survey and some suggestions* utgitt i tidsskriftet I*nternational Journal of American Linguistics*. I denne artikellen argumenterer hun for at Nahuatls særegne språkhistorie har gjort det vanskelig å dele dialektene inn i tydelige grupper, men at man dog kan skjelne mellom østlige og vestlige dialekter som representerer to migrasjonsbølger inn i det sentrale Mexico fra Nahuaernes nordlige oprinnelsessted. Hennes andre bok *In Tequil de Morrales. Working with maguey* (1993) er en illustrert etnologisk beskrivelse av arbeidet med at lage vesker i agavefibre slik det tradisjonelt utføres i landsbyen Coatepec de los Costales i staten Guerrero i Mexico. Boken er delvis skrevet på engelsk og delvis på landsbyens lokale dialekt av Nahuatl. På 1990-tallet arbeidet hun på en digital ordbok over klassisk Nahuatl. Videre har hun utgitt grammatiske beskrivelser av Nahuatl dialektene fra statene Durango, Guerrero og Puebla.
Alonso de Molina

**Alonso de Molina** (født i 1513 eller 1514, død 1579) var en fransiskansk prest og grammatiker. Han er mest kjent for å ha publisert en av de første ordbøkene for nahuatl.

Alonso de Molina ble født i Spania, men flytta til Mexico mens han ennå var barn, og lærte nahuatl flytende siden han lekte med aztekiske barn. Hans *Vocabulario* på kastiljansk og meksikansk språk, som han satte sammen mellom 1555 og 1571, var den første ordboka som ble trykt i den nye verden, og blir fortsatt regna som ett av de viktigste verkene om klassisk nahuatl.

## Litteratur
*
*
*
*
*
Fernando Alvarado Tezozómoc

**Fernando**, eller **Hernando** (**de**) **Alvarado Tezozómoc**, var en nahuisk adelsmann i det koloniale Mexico. Han var sønn av Diego de Alvarado Huantzin (guvernør i Tenochtitlan) og Francisca de Moctezuma (datter av Moctezuma II). Han jobbet som tolk for Real Audiencia. Han er mest kjent for å ha skrevet krøniken *Crónica Mexicayotl*, en historisk tekst på nahuatl.

## Referanser
På to hjul i ville vesten

***På to hjul i ville vesten*** (originaltittel: *Timerider: The Adventure of Lyle Swann*) er en amerikansk science fiction-westernfilm fra 1982 regissert av William Dear. Hovedrollen spilles av Fred Ward, mens sentrale biroller spilles av Peter Coyote, Belinda Bauer og Ed Lauter.

## Handling
Et hemmelig vitenskapelig forsøk på å snu tidsstrømmen pågår ute i Californias ørkenen. Samtidig med dette er den kjente motorsykkelføreren Lyle Swann med på et ørkenløp i samme område. Han leder suverent, men alt endres da han kjører inn i en "tidsstråle" forårsaket av forsøket. Denne strålen bringer ham 105 år tilbake i tiden. Der forsøker han å få radiokontakt med teknikeren sin, men oppnår ikke svar. Swan forstår heller ikke at han har havnet i en helt annen tid. Innbyggerne i det gamle vesten har aldri sett et moderne kjøretøy og regner ham nærmest som djevelen selv. Til tross for dette får han hjelp av en vakker kvinne og sammen prøver de å stå imot banden som vil stjele «stålhesten». På slutten oppstår det en duell mellom Swann og lederen for banden. I siste minutt reddes han og blir transportert tilbake til sin egen tid.

## Om filmen
*På to hjul i ville vesten* fikk blandet mottakelse fra kritikerne. På nettstedet The SF, Horror and Fantasy Film Review får den en noe lunken omtale og de skriver blant annet at filmen hadde et lovende og interessant utgangspunkt, men at den etterhvert henfaller til en western-klisje. De gir heller ikke skuespillerprestasjonene de beste skussmål.

## I rollene
(utvalg)
* Fred Ward –  Lyle Swann 
* Belinda Bauer –  Claire Cygne 
* Peter Coyote –  Porter Reese 
* Richard Masur –  Claude Dorsett 
* Tracey Walter –  Carl Dorsett 
* Ed Lauter –  Padre 
* L.Q. Jones –  Ben Potter 
* Chris Mulkey –  Daniels 
* Macon McCalman –  Dr. Sam

## Referanser


## Eksterne lenker
*
Puma (andre betydninger)

**Puma** kan vise til flere ting:

Puma er navnet på et amerikansk kattedyr. Mange ting er kalt opp etter dette dyret.

## Militære kjøretøyer
* SdKfz 234/2 schwere Panzerspahwagen (5cm) – Tyske panserbil
* Puma (stormpanservogn) – Tyske stormpanservogn
* Puma – Italiensk pansret personellkjøretøy

## Andre ting
* Ford Puma – Bilmodell
* Puma (selskap) – Tyske produsent av sportsklær
* Puma (improvisasjonsensemble) – Elektroakustisk improvisasjonsensemble fra Trondheim
* Mac OS X v10.3, kallenavn «Puma» – Operativsystem utviklet av Apple
Palassmuseet

**Palassmuseet** kan være en rekke museer i verden.

I *kinesisk* sammenheng kan det være:

*Palassmuseet i Beijing, som består av og vanligvis omtales som **Den forbudte by**, og av de samlinger som utstilles og oppbevares der.
*Det nasjonale palassmuseum i Taipei på Taiwan, der man utstiller og oppbevarer fremragende deler av de samlinger som frem til 1930-årene var i en udelt samling i Beijing.
Buss med kluss

***Buss med kluss*** (originaltittel: *The Big Bus*) er en amerikansk filmkomedie fra 1976 regissert av James Frawley. Filmen handler om en enorm atomdrevet turistbuss som skal ut på sin jomfrutur. Ferden problematiseres av enkelte vanskelige passasjerer og sabotører. Hovedrollene spilles av Joseph Bologna, Stockard Channing, John Beck og Rene Auberjonois.

Filmen er en parodi på katastrofefilmsjangeren.

## Handling
Verdens største buss er konstruert. Den er atomdrevet og kan krysse det amerikanske kontinent på kort tid. Det 75 tonn tunge kjøretøyet på 32 hjul, har sin jomfrureise fra New York til Denver. Flere uheldige episoder oppstår da en av sjåførene har en tendens til å få blackouts. I tillegg til det befinner det seg en hevngjerrig passasjer om bord som har noe uoppgjort med en av bussjåførene. I tillegg har en gruppering tilknyttet olje-lobbyen plantet en bombe om bord.

## Om filmen

Den amerikanske anmelderen Leonard Maltin gav den 2,5 av 4 stjerner. Den har fått 3 av 5 stjerner i *[[Den store film- og videoguiden]]*.

## I rollene
*Joseph Bologna: Dan Torrance
*Stockard Channing: Kitty Baxter
*John Beck: Shoulders O'Brien
*José Ferrer: Ironman
*Ruth Gordon: Alte Frau
*Harold Gould: Prof. Baxter
*Lynn Redgrave: Camille Levy
*Larry Hagman: Doktor auf Parkplatz
*Ned Beatty: Shorty Scotty
*Richard Mulligan: Claude Crane

## Referanser


## Eksterne lenker
*
Jan Hruška

**Jan Hruška** (født 4. februar, 1975 i Uničov) er en profesjonell landeveissyklist fra Den tsjekkiske republikk. I år 2000 avla han en positiv dopingtest.

## Lag
* 1996: Husqvarna – Z.V.V.Z. (Tsjekkia) 
* 1997: ZVVZ – Giant (Australia) 
* 1998: ZVVZ (Tsjekkia) 
* 1999: Wüstenrot – ZVVZ (Tsjekkia) 
* 2000: Vitalicio Seguros – Grupo Generali (Spania) 
* 2001: O.N.C.E. – Eroski (Spania) 
* 2002: O.N.C.E. – Eroski (Spania) 
* 2003: O.N.C.E. – Eroski (Spania) 
* 2004: Liberty Seguros (Spania) 
* 2005: Liberty Seguros – Würth (Spania) 
* 2006: 3 Molinos Resort (Spania) 
* 2007: Relax – GAM (Spania) 



## Referanser
* 
* www.janhruska.cz/  (personlig hjemmeside)
Larisa Latynina

**Larisa Semjonovna Latynina** (født 1934) var en sovjetisk turner. Hun var den første kvinnelige utøveren som vant ni olympiske gullmedaljer. Hun er tidenes nest mestvinnende olympier med sine 18 OL-medaljer (ni gull, fem sølv og fire bronse) bare overgått av den amerikanske svømmeren Michael Phelps den 31. juli. i Sommer-OL 2012.  
Selv om Phelps slo hennes totale medaljerekord, står hennes rekord for individuelle medaljer i olympiske leker fortsatt.

19 år gammel fikk Latynina sin internasjonale turndebut i VM i turn 1954, der hun var med på å vinne gull i lagkonkurransen. I OL 1956 i Melbourne konkurrerte hun med Ungarns Ágnes Keleti om å bli lekenes mestvinnende turner. Latynina slo Keleti i mangekampen, og det sovjetiske laget vant også lagkonkurransen. I apparatfinalene vant Latyna gull i frittstående (delt gull med Keleti) og sprang, sølv i skranke og bronse i den nedlagte lagøvelsen med bærbare apparater. Keleti vant også seks medaljer, fire gull og to sølv.

Etter suksess i verdensmesterskapet i 1958 (hun vant fem av seks mulige gullmedaljer til tross for at hun var gravid) var Latynina den store favoritten foran OL 1960 i Roma. I mangekampen vant hun foran tre lagvenninner, og sikret dermed også gull i lagkonkurransen med ni poengs margin. Latynina forsvarte også gullmedaljen i frittstående, tok sølv på bommen og i skranke, samt en bronsemedalje i sprang.

Latynina vant mangekamptittelen i VM i turn 1962, der hun slo Tsjekkoslovakias nye stjerneskudd, Věra Čáslavská. I OL 1964 i Tokyo ble hun slått av Čáslavská i mangekampen, men hun sikret seg to nye gullmedaljer til samlingen ved å vinne lagøvelsen og frittstående, begge øvelsene for tredje gang på rad. En sølvmedalje og to bronsemedaljer i de øvrige apparatene bidro til at antallet OL-medaljer økte til 18 &mdash; ni gullmedaljer, fem sølvmedaljer og fire bronsemedaljer.

Latynina la opp etter VM i turn 1966 og ble trener for det sovjetiske landslaget, en stilling hun beholdt til 1977. Hun organiserte turnøvelsene i OL 1980 i Moskva.

## Fotnoter

## Referanser


## Eksterne lenker
* 
* IOCs profil om Latynina
Krigsskip

**Krigsskip** (også omtalt som *orlogsskip*) er et skip som primært er bygget for væpnet konflikt og brukt i sjøkrig. Vanligvis tilhører de marinen, en særskilt gren av militærvesenet til en nasjon selv om de historisk også har vært operert av enkeltpersoner, kooperativer og selskaper, eksempelvis Det nederlandske ostindiske kompani som hadde kvasi-statlige makter og en privat hær, noe som gjorde skipene deres til formidable ressurser for handel, kolonisering og militære aksjoner. I tillegg til å være bevæpnet, er krigsskip utformet for å tåle skade og er vanligvis raskere og mer manøvrerbare enn handelsskip. I motsetning til et handelsskip, som frakter last, frakter et krigsskip vanligvis bare våpen, ammunisjon og forsyninger til mannskapet. I tillegg til å være bevæpnet, er de ofte pansret for å motstå skader. 

I krigstid er skillet mellom krigsskip og handelsskip ofte uklart. I krigstid blir ofte lastebåter bevæpnet og seiler med militær last, men forskjellen er fremdeles at disse ikke er bygget for slik bruk, og er ikke optimale for oppgaven. Fram til 1600-tallet var det vanlig at handelsskip ble satt inn i marinens tjeneste, og ikke uvanlig at mer enn halvparten av en flåte besto av handelsskip – det var den gang ikke stor forskjell i konstruksjon, i motsetning til forskjellen mellom et tungt pansret slagskip og et passasjerskip. Inntil trusselen om piratvirksomhet avtok på 1800-tallet, var det vanlig praksis å bevæpne større handelsskip som gallioner (større, tremastet krigsskip eller væpnet handelsfartøy). Krigsskip har også ofte blitt brukt som troppetransportskip eller forsyningsskip, slik som av den franske marine på 1700-tallet eller den keiserlige japanske marinen under andre verdenskrig. I krig siden tidlig på 1900-tallet ble handelsskip ofte bevæpnet og brukt som hjelpekrigsskip, slik som såkalte «Q-skipene» (ombygde handelsskip) fra første verdenskrig og de bevæpnede handelsskip fra andre verdenskrig.

## Referanser


## Eksterne lenker
*
Jaime Huélamo

**Jaime Huélamo Huélamo** (født 17. november 1948 i Cuenca, Spania, død 31. januar 2014) var en profesjonell landeveissyklist fra Spania. I OL 1972 i München endte han opprinnelig på tredjeplass i individuelt landeveisritt, men ble diskvalifisert etter å ha testet positivt på Coramin, et sentralstimulerende middel.

## Referanser


## Eksterne lenker
*
Unni Bernhoft

**Unni Elisabeth Bernhoft** (født 1933) er en norsk skuespiller og tidligere tobakkforretningsinnehaver. Hun er datter av revyartisten Bias Bernhoft og er særlig kjent for sin rolle som piccolo/hotelleierdatter i filmen *[[Fjols til fjells]]*. Hun hadde også en hit med «Lille Frøken Stang», en revyvise fra Chat Noir.

Hun var gift med skuespilleren Bjørn Sand fra 1955 til han døde i 2024. Hun er moren til Jon Ola Sand og Simen Sand. Da hennes far døde i 1986, tok hun over driften av tobakksforretningen Majoren Tobakk i Majorstuhuset i Oslo. Etter 92 år i familiens eie ble forretningen lagt ned i november 2020.

## Filmografi

* 1955 – *[[Bedre enn sitt rykte]]* – Mona
* 1957 – *[[Smuglere i smoking]]* – Anne
* 1957 – *[[Fjols til fjells]]* – Ruth Granberg/Piccolo Rudolf
* 1959 – *[[Støv på hjernen (1959)|Støv på hjernen]]* – Fru Sørensen
* 1960 – *[[Millionær for en aften]]* – Maj Grønlien Granner, revyprimadonna in spe
* 1962 – *[[Operasjon Løvsprett]]* – Molly, datter på kafé «Solgløtt»
* 1962 – *[[Sønner av Norge kjøper bil]]* – Fru Thommesen
* 1964 – *[[Husmorfilmen høsten 1964]]*
* 1972 – *[[Motforestilling]]*

## TV-serier
* 1961 – *[[Nina, Nora, Nalle]]* – Nora
* 1968 – *[[Festival i Venedig]]* – Maria Grey
* 1984 – *[[Fragglene]]* – Vips/Mamma Gorg (norsk stemme)

## Diskografi
* 1979 – *[[Jeg har mitt hjerte i Oslo]]* – Bidrar med sangen *Lille Frøken Oslo*
* 1984 – ''Fragglene'' – Bidrar med flere sanger
* 1993 – *Norske filmklassikere* – Bidrar med sangen *Kom til fjells* fra *Fjols til fjells*
* 2000 – *Byen med det store hjertet* – Bidrar med sangen *Lille Frøken Oslo*
* 2006 – *[[Norske slagere kapittel 1 – 1955]]* – Bidrar med sangen *Lille Frøken Stang*

## Referanser


## Eksterne lenker
*